|  |
| --- |
| UURIMISTÖÖ AVALDUS KOOSKÕLASTUSE SAAMISEKS TARTU ÜLIKOOLI INIMUURINGUTE EETIKA KOMITEELT |

**1. UURIMISTÖÖ ANDMED**

Uurimistöö täielik nimetus: *eesti keeles (vajadusel inglise keeles)*

**Kaasava hariduse tõhusus – registriandmete analüüs**

(uuringu „Kaasava hariduskorralduse tõhusus üldhariduses 2023“ raames)

Uurimistöö toimumiskoht: Eesti

**2. UURIMISTÖÖ TEOSTAJAD JA UURINGUKESKUSED**

2.1. Vastutav uurija

ees- ja perekonnanimi: Margus Pedaste  
teaduslik kraad: PhD (bioloogia ja maateaduste haridus)  
amet: haridustehnoloogia professor  
töökoht: Tartu Ülikool, Sotsiaalteaduste valdkond, haridusteaduste instituut  
töökoha aadress: Jakobi 5, Tartu  
telefoninumber: +3725156095

e-post: margus.pedaste@ut.ee  
*allkirjastatud digitaalselt*

2.2. Kaastöötajad

ees- ja perekonnanimi: Äli Leijen  
teaduslik kraad: PhD (haridusteadus)  
amet: Õpetajahariduse professor, haridusteaduste instituudi juhataja  
töökoht: Tartu Ülikool, Sotsiaalteaduste valdkond, haridusteaduste instituut  
töökoha aadress: Jakobi 5, Tartu  
telefoninumber: +37253904516

e-post: ali.leijen@ut.ee  
*allkirjastatud digitaalselt*

ees- ja perekonnanimi: Gerli Silm  
teaduslik kraad: PhD (haridusteadus)  
amet: haridusuuringute lektor  
töökoht: Tartu Ülikool, Sotsiaalteaduste valdkond, haridusteaduste instituut  
töökoha aadress: Jakobi 5, Tartu  
telefoninumber: +372 56479324

e-post: gerli.silm@ut.ee  
*allkirjastatud digitaalselt*

ees- ja perekonnanimi: Ami Sild  
teaduslik kraad: BA (robootikatarkvara arendus)  
amet: projektispetsialist  
töökoht: Tartu Ülikool, Sotsiaalteaduste valdkond, haridusteaduste instituut  
töökoha aadress: Jakobi 5, Tartu  
telefoninumber: +372 5347 4690

e-post: ami.sild@ut.ee

*allkirjastatud digitaalselt*

Uurimistöö teostajate CVd on esitatud Lisas 10.2

2.3.Vastutava uurija asutuse juhataja või tema kohusetäitja on uurimistöö korraldamisega nõus:

**Janno Lahe**

PhD (õigusteadus)  
Deliktiõiguse professor, Tartu Ülikooli sotsiaalteaduste valdkonna dekaani kohusetäitja  
Lossi 36, Tartu   
+372 737 5950

[janno.lahe@ut.ee](mailto:janno.lahe@ut.ee)*allkirjastatud digitaalselt*

**3. UURIMISTÖÖ FINANTSEERIMINE**

Allikas: Haridus- ja Teadusministeeriumi korraldatud hanke alusel

Rahastuslepingud on allkirjastatud.

Toome välja töötasude jaotuse põhiprojekti raames, millest käesolev uuring on üks osa.

Uurimistöö üldmaksumus, sh töötasude jaotus uuringu teostajatele (kellele ja millises ulatuses):

|  |  |
| --- | --- |
| **Üldkulu (TÜ)** | 6000 |
| **Töötasud** |  |
| Gerli Silm | 10704 |
| Margus Pedaste | 3612,6 |
| Äli Leijen | 6021 |
| Tiina Kivirand | 5352 |
| Liina Lepp | 6021 |
| Pille Nelis | 4549,4 |
| Assistendid (3) | 6120 |
| **Lähetused** | 1500 |
| Kokku | 49880 |

**4. KAVANDATAVA UURIMISTÖÖ TEADUSLIK EESMÄRK JA PÕHJENDUS**

Isikuandmete töötlemise eesmärk on saada ülevaade sellest, kuidas kaasav hariduskorraldus on Eestis rakendunud alates aastast 2015, sh pärast ulatuslikke poliitikamuudatusi aastal 2018. HTM soovib näha, kuidas on haridusliku erivajadusega õpilased jätkanud (sh võrrelduna mitte HEV õppijatega) oma haridusteed, suundunud tööturule või jõudnud sotsiaalhoolekandesüsteemi. Andmeid töödeldakse teadusuuringu „Kaasava hariduskorralduse tõhusus üldhariduses 2023“ raames. Uuringu laiem eesmärk on välja selgitada, kuidas on aastaks 2023 Eestis rakendunud kaasav hariduskorraldus (st inimese põhiõigus kvaliteetsele haridusele) ning milliseid meetmeid tuleks kavandada selle edasiseks toetamiseks ja arendamiseks. Uuringu viib läbi Tartu Ülikooli teadlaste töörühm (volitatud töötleja) Haridus- ja Teadusministeeriumiga (vastutav töötleja EHIS andmete osas) sõlmitud lepingu alusel. Uurijate koostatud analüüsi ja soovituste põhjal on HTM-il võimalik kavandada poliitikamuudatusi, et tagada kõigile õppijatele kvaliteetne haridus ning aidata kaasa ühiskonna sotsiaalsele sidususele.

Konkreetsemad uurimisküsimused, millele vastuse saamiseks on vajalik isikuandmete töötlemine:

1. Milline on haridusliku erivajadusega (HEV) õppijate hulk ja jaotus?
2. Kuidas on HEV õppijad haridussüsteemis toetatud, sh kuidas jaotuvad toe liigiti?
3. Kuidas on HEV õppijate hulk, jaotus ja saadav tugi muutunud võrreldes 2016. aastaga?
4. Mis teguritega (nt kodune keel, geograafiline piirkond, erivajaduse tüüp jm) on seotud rühma, lasteaia, klassi ja kooli valik haridusliku erivajadusega õppijatele?
5. Kuidas on rühma, lasteaia, klassi ja kooli valik seotud HEV õppija edasise käekäiguga haridusteel, tööelus ja/või sotsiaalhoolekande süsteemis võrreldes teiste õppijatega?
6. Kus jätkavad HEV õppijad oma haridusteed pärast põhihariduse omandamist võrreldes teiste õppijatega?
7. Kuidas erineb HEV õppijate haridustee jätkamine toevajaduseta ja üldtuge vajavate õppijate omast?
8. Kuidas on HEV õppijate haridustee jätkumine seotud sellega, milliseid tugimeetmeid on neile õppe jooksul rakendatud?
9. Milline on endiste HEV õppijate käekäik tööturul võrdlevalt teiste õppijatega, sh nende töö ja/või ettevõtlusega hõivatus ja sissetulek?
10. Kas endiste HEV õppijate hõives ja sissetulekutes on seos nende erivajaduse ja neile rakendatud tugimeetmetega?
11. Milline osa HEV õppijatest võrdlevalt teiste õppijatega jõuab sotsiaalhoolekandesüsteemi ja millised tegurid on sellega seotud?

**5. UURIMISTÖÖ TEOSTAMISE AEG**

*Kogu projekti kestus: 1. veebruar 2023 kuni 30. november 2023, tellija käest on palutud pikendust kuni juuni 2024 (on olemas tellija nõusolek)*

*Registriandmete analüüs: november 2023 kuni juuni 2024*

**6. LOODAVA ANDMEBAASI STRUKTUURI KIRJELDUS**

Selleks, et saada ülevaade, kui palju on Eestis erineva toevajadusega õppureid, milline on nende õppekorraldus (tavakooli tavaklassis, tavakooli eriklassis, erikoolis vm), kuidas on nad õppimisel toetatud ning milline on olnud nende edasine haridustee võrrelduna toevajaduseta õppuritega, on vajalikud andmed Eesti Hariduse Infosüsteemist (EHIS).

Selleks, et saada teada, milline on olnud erineva haridusliku erivajadusega (HEV) ning erinevaid tugiteenuseid saanud õppurite käekäik tööturul (tööturul osalemine, sissetuleku suurus, sh võrrelduna toevajaduseta õppuritega) on vajalik EHISe andmetega siduda isiku töövõimet, töötamisi, ettevõtlustegevust ning viimastest saadavat tulu kirjeldavad andmed. Isiku töövõime ulatuse andmed seotakse Töötukassa Töövõime hindamise ja töövõimetoetuse andmekogust. Töötamiste andmed seotakse Töötamise registrist (TÖR) ning saadava tulu andmeallikas on Tulu ja sotsiaalmaksu, kohustusliku kogumispensioni makse ja töötuskindlustusmakse deklaratsioon (TSD). Ettevõtlustegevust kirjeldavad ning ettevõtlusest saadava tulu andmed seotakse järgnevatest andmeallikatest: Füüsilise isiku tuludeklaratsioon A-vorm, Füüsilise isiku tuludeklaratsioon E-vorm, Äriregister, TSD lisa INF 1 ning Ettevõtluskonto.

Selleks, et saada ülevaadet, milline osa HEV õppuritest jõuab sotsiaalhooldekandesüsteemi (sh võrrelduna mitte HEV õppijatega) on vajalik EHISe andmed siduda riikliku toimetuleku rakendamiste andmetega Sotsiaalteenuste ja -toetuste andmeregistrist (STAR).

Lisaks on analüüsi õigsuse tarvis vajalik EHISe andmetega siduda ka andmed, mis kirjeldavad asjaolu, kas isik on surnud või on Eestist välja rännanud. Isiku surmakuupäev seotakse Rahvastikuregistrist ning Eesti residentsuse omamise fakt Rahvastiku statistilisest registrist.

Soovitavad TÖR, TSD, STAR ja Rahvatikuregistri andmed on olemas Statistikaameti andmekogudes olemas ja seega ei pea Maksu- ja Tolliamet, Sotsiaalkindlustusamet ega Rahvastikuregister neid eraldi edastama.

Loodava andmebaasi jaoks liidetakse vajalikud tunnused erinevatest andmekogudest. **Täpsem andmebaasi struktuuri kirjeldus on toodud Lisas 10.1.** Registrid, millest tunnused pärinevad on järgnevad:

* Eesti Hariduse Infosüsteem (EHIS)
* Töötamise register (TÖR)
* Tulu- ja sotsiaalmaksu, kohustusliku kogumispensioni makse ja töötuskindlustusmakse deklaratsioon (TSD)
* Sotsiaalteenuste ja -toetuste andmeregister (STAR)
* Füüsilise isiku tuludeklaratsioon A-vorm
* Füüsilise isiku tuludeklaratsioon E-vorm
* Äriregister
* TSD lisa INF 1
* Ettevõtluskonto
* Rahvastiku statistiline register
* Rahvastikuregister
* Töötukassa Töövõime hindamise ja töövõimetoetuse andmekogu

**7. METOODIKA (VALIMI KIRJELDUS)**

Valimisse kuuluvad isikud, kes õppisid koolieelses lasteasutuses või üldhariduskoolis 10. novembri seisuga õppeaastatel 2015/2016-2022/2023. Plaanime kasutada kõikset valimit registriandmete põhjal, et tagada piisav valimi suurus kõigis spetsiifilistes valimi alamrühmades (nt omavalitsuste kaupa erinevatesse spetsiifilistesse rühmadesse kuulumine).

Alushariduses õppijate isikute koguarv valimis on ligikaudu 170 000. Üldhariduse õppijate koguarv on ligikaudu 265 000. Kuna osa koolieelses lasteasutuses õppijate valimist jõuab uuritava perioodi vältel üldharidusse, siis läbi koolieelsete lasteasutuste ja üldharidusasutuste uuritavate õppijate koguarv on ligikaudu 310 000.

Täiendavalt vaadeldakse samasse valimisse kuuluvaid isikuid, kes õppeaastatel 2015/16 kuni 2021/22 lõpetasid või katkestasid 9. või 12. klassi õpingud, kelle puhul hinnatakse nende edasist käekäiku haridusteel või tööelus. Põhikooli lõpetajate arv on õppeaastas u 12 000 kuni 15 000, gümnaasiumi lõpetajate arv u 7000, kuid osaliselt kajastuvad andmetes samad isikud, kes on lõpetanud vaatlusperioodil nii 9. klassi kui 12. klassi.

**8. UURIMISTÖÖS KOGUTAVATE ISIKUANDMETE KAITSE KIRJELDUS**

Isikukoodidega andmete töötlemine toimub vastavate registrite volitatud ja konfidentsiaalsuskohustusega töötajate poolt. Isikukoodide põhjal omavahel seotud andmed esitatakse uurijatele analüüsimiseks umbisikustatud/pesudonüümitud kujul. Andmeid töödeldakse olenevalt nende tundlikkusest kas Statistikaameti turvalisel töökohal või turvalise kaugühenduse teel vastavalt Statistikaameti korrale (<https://www.stat.ee/et/avasta-statistikat/kusi-statistikat/konfidentsiaalsete-andmete-kasutamine-teaduslikul-eesmargil>). Andmete analüüs toimub seega vaid Statistikaameti serveris.

Uurijate hinnangul vastab isikuandmete töötlemine Isikuandmete kaitse seaduse (IKS) § 6-le. Uuringus kasutatavate andmestike lähteandmete hõlmamine riiklikesse andmekogudesse toimub vastavalt Eestis kehtivatele õigusaktidele ning kooskõlas Euroopa Liidu isikuandmete kaitse üldmääruses nr 2016/679 sätestatud erandiga, mis puudutab isikuandmete töötlemist, mis on vajalik avalikes huvides toimuva ülesande täitmiseks. IKS § 6 lg 1 kohaselt võib teadusuuringu eesmärgil ilma inimese nõusolekuta tema isikuandmeid töödelda pseudonüümitult või samaväärset kaitset võimaldaval kujul. Isikuandmeid töödeldakse uuringus ainult pseudonüümitud kujul. Depseudonüümimist võimaldavatele andmetele on ligipääs vaid Statistikaameti vastavatel töötajatel, mitte TÜ uurijatel (volitatud töötleja), kes andmeanalüüsi teostavad, ega HTMil (vastutav töötleja).

Põhjendame ükshaaval IKS § 6 lg 3 punktid:

*pärast tuvastamist võimaldavate andmete eemaldamist ei ole andmetöötluse eesmärgid enam saavutatavad või neid oleks ebamõistlikult raske saavutada*

Pseudonüümimine võimaldab siduda EHIS andmetega andmeid teistest andmekogudest (TÖR, EMTA, STAR), mis omakorda võimaldab vastata uurimisküsimusele selle kohta, milline on HEV õppijate käekäik võrreldes mitte-HEV õppijatega tööturul. Muul viisil ei oleks andmete sidumine ja seega antud uurimisküsimusele vastamine võimalik.

*teadus- või ajaloouuringu või riikliku statistika tegija hinnangul on selleks ülekaalukas avalik huvi*

Kaasav haridus on võetud Eesti hariduspoliitika üheks eesmärgiks ning kvaliteetse hariduse kättesaadavus sõltumata isiku erivajadustest on üks isiku põhiõigusi. Kaasava hariduse tähenduslik rakendumine puudutab kogu ühiskonda, mitte üksnes haridusliku erivajadusega isikuid. Hariduse kui põhiõiguse paremaks tagamiseks riiklike poliitikametmete abil on vajalik seirata, kas ja kuidas erinevad rakendatud tugimeetmed on seotud hilisema hakkamasaamisega mh tööturul. Tulemused võimaldavad paremini mõista, kuidas läheb HEV õppijatel ning järeldada, milliseid meetmeid oleks vaja nende paremaks toetamiseks edaspidi.

*töödeldavate isikuandmete põhjal ei muudeta andmesubjekti kohustuste mahtu ega kahjustata muul viisil ülemäära andmesubjekti õigusi.*

Uuringu tulemusel ei teki andmesubjektidele ühtegi lisanduvat kohustust. Andmeanalüüsi tulemus on statistiline üldistus, mille kaudu ei ole võimalik ühtegi andmesubjekti tuvastada.

Uurijatele tehakse andmed kättesaadavaks pseudonüümitud kujul. Uurijatele ei edastata isikukoode, mis on nähtavad ainult registrite konfidentsiaalsuskohustusega töötajatele. Andmesubjektide sünniaeg esitatakse üksnes kuu ja aasta täpsusega ning elukoht omavalitsusüksuse täpsusega - see vähendab riski, et andmesubjekt oleks andmete käitlemise üheski etapis kuidagi tuvastatav. Üksikandmeid ei edastata tellijale ning uuringu tulemused esitatakse tellijale vaid üldistatud kujul, mis ei võimalda ühegi andmesubjekti tuvastamist.

Andmete liitmine toimuks alljärgneva loogika alusel:

1. TÜ uurimisrühma liige Gerli Silm esitab HTMile (kontaktisik HTMi analüüsivaldkonnas Eda Tagamets) analüüsiks vajaliku EHISe andmekoosseisu kirjelduse.
2. HTMi õppurite andmete eest vastutav ning ametijuhendis vastavat õigust ja konfidentsiaalsuskohustust omav analüütik Priit Laanoja pöördub EHISe spetsialisti poole.
3. EHISe spetsialist Heljo Jenk koostab SQL päringu ning edastab andmestiku Exceli failina krüpteeritult HTMi analüütikule Priit Laanojale.
4. HTMi analüütik Priit edastab andmefaili kui võtmefaili krüpteeritult e-postiga Statistikaametisse vastavate õigustega kontaktisikule, kelle isik täpsustatakse HTMi ja Statistikaameti vahel sõlmitavas lepingus. HTMi töötajate arvutites nimetatud faili ei säilitata.
5. TÜ uurija esitab Statistikaametile sisendandmed mitte-HEV õpilaste valimi moodustamiseks sobitamistehnika alusel (mis tunnuseid sobitamisel kasutada).
6. Statistikaameti mikroandmete tiimi konfidentsiaalsuskohustusega töötaja moodustab sobitamistehnika alusel valimi mitte-HEV õpilastest, kelle kohta päritakse andmeid teistest nimetatud registritest.
7. Statistikaameti töötaja teeb väljavõtte Statistikaametisse hõivatud riiklike andmekogude andmetest isikute kohta, kes on 2015/2016-2021/2022 õppeaastatel põhikooli lõpetanud või põhikooli õpingud katkestanud (vastav ei/jah tunnus on olemas HTMilt saadud EHISe andmefailis). Väljavõte tehakse isikute kohta, kellel on mõnel vaatlusalusel aastal HEV märge (HEV õpilane) ja mitte HEV õpilaste valimisse kuuluvate isikute kohta.
8. Statistikaameti töötaja valmistab ette andmestikud uuringu jaoks päritud andmetest, sh genereerib igale isikukoodile vastava pseudoisikukoodi ning eemaldab andmestikust isikukoodid.
9. Tekib pseudonüümitud andmekogu, mis sisaldab uuringu läbiviimiseks vajalikke andmeid.
10. Statistikaamet võimaldab TÜ uurijale ligipääsu pseudoisikukoodide põhjal moodustatud pseudonüümitud andmestikele turvalisel töökohal. Üksikandmeid hoitakse Statistikaameti serveris. Ligipääs andmestikele ning nende analüüsimine toimub ainult Statistikaameti turvalisel töökohal või turvalise kaugühenduse teel (algandmed on Statistikaameti serveris) vastavalt TÜ uurijate ja Statistikaameti vahel sõlmitavatele konfidentsiaalsuskokkulepetele uurijate osas, kes andmeid analüüsivad (Ami Sild, Gerli Silm, Margus Pedaste). Nimetatud kokkuleppes täpsustatakse uurijate kohustused, sh andmete analüüsi järel töökohalt välja logimine jms. Andmete kasutamist reguleerib mh Statistikaametis Riikliku statistika seaduse § 38 lõike 6 alusel kehtestatud „Konfidentsiaalsete andmete teaduslikel eesmärkidel edastamise kord“.

Isikukoodide asendamine pseudo-ID-ga kindlustab, et andmeanalüüsi tegija ei puutu kokku isikukoodidega varustatud andmestikega. Kolmandatele osapooltele üksikandmeid ei edastata.

**9. TEAVE SAMA PROJEKTI VARASEMATEST VÕI SAMAAEGSETEST HINDAMISTEST VÕI KOOSKÕLASTAMISTEST MUJAL**

Haridus- ja Teadusministeerium esitas samasisulise taotluse Andmekaitse Inspektsioonile (AKI). AKI tagasiside alusel on taotlust täiendatud. AKI ootab menetlusprotsessi jätkamiseks valdkondliku eetika komitee kooskõlastust, mida käesolevalt taotleme.

**10. LISAD**

**10.1 Andmebaasi struktuur**

**10.2 Uuringu läbiviijate CV-d**

**10.2.1 CV Margus Pedaste**

**10.2.2 CV Äli Leijen**

**10.2.3 CV Gerli Silm**

**10.2.4 CV Ami Sild**